Metsekgolo

KAMEGO YA METSEKGOLO MAGAENG.
thumb|metsekgolo goba teropokgolo
**Metsekgolo** goba Toropofatšo ke tshepedišo yeo ka yona batho ba tlogago mafelong a magaeng go ya go dula ditoropong tše dikgolo. Tshepedišo ye e na le ditlamorago tše matla tšeo di fetolago sebopego sa bophelo ba magaeng ka ditsela tše mmalwa.bophelo bja magaeng le ditoropong ga bo swane ka gobane tsela yeo ba phelago ka gona e fapafapane.Re nale mabaka a go fapafapana mabapele le ka fao bophelo bja toropo le ba magae  bo sa swanego, tše botse le tše mpe.

.Go swana le , Tahlegelo ya Maatla-šomo le Phetoho ya Baagi ,Selo sa mathomo se re se bonago ge toropofatšo e direga ke gore mafelo a magaeng a lahlegelwa ke batho ba ba nago le maatla. Gantši, ke bafsa le batho ba ba nago le mabone le thuto ba ba tšhetšhelago ditoropong ba nyaka mešomo le menyetla ye mebotse.Se se tlogela magae a na le batho ba ba tšofetšego le bana ba banyenyane fela. Ka baka la se, go ba le tlhaelelo ya bašomi mašemong. Temo, yeo e lego mokokotlo wa ekonomi ya magaeng, ya wa ka ge go se na ba ba nago le maatla a go lema le go hlokomela diruiwa. Ge nako eya, mafelo a a magaeng a feleletsa e le mafelo a go dula fela, e se sa ba mafelo a tšweletšo ya ekonomi. Se se bitšwa ka gore ke "tšhologo ya boko" (brain drain) le "tšhologo ya maatla" (brawn drain), moo bohlale le maatla a tšwago motseng a ya go godisa ditoropo.

Ditlamorago tša Ekonomi le Tšhelete ya Thoto di nale seabe le ge go na le mathata, toropofatšo e na le lehlakore le lengwe la tšhelete leo le bitšwago  tšhelete ya thoto. Batho ba ba šomago ditoropong ba romela tšhelete gae go hlokomela malapa a bona. Tšhelete ye ke yona e phedišago batho ba bantši magaeng.Ka tšhelete ye, Malapa a ka reka dijo tše dibotse, Se se kaonafatša maphelo a bona.Thuto e a kgonega, Bana ba kgona go tsena dikolo tše di kaone le go ya diyunibesithing ka baka la tšhelete ye e tšwago ditoropong.Kago, re bona dintlo tša sejwalejwale di agiwa magaeng, tšeo di fapanego le meago ya kgale.Seo se dira gore bophelo bo be bonolo kudu gomme batho ba go dula magaeng ba ka kgona go phela go swana le batho ba kua teropong.[

Le ge go le bjalo, go ithekga ka tšhelete ye go ka ba kotsi. Ge motho yo a šomago toropong a ka lahlegelwa ke mošomo, lapa lohle la gae le feleletsa le le tlaleng ka ge go se na tšweletšo ya selegae yeo ba ka ithekgago ka yona. Go tswalelwa ga dikolo: Ge bana ba le ba sego kae, dikolo tša magaeng di a kopanywa goba tša tswalelwa. Se se gapeletša bana go sepela dikilometara tše dintši go ya sekolong.Maphelo a kotsing: Dikliniki di feleletsa di se na dihlare goba dingaka tše di lekanego. Batšofadi ba ba šetšego magaeng ba swanela ke go ya ditoropong go hwetša thušo ya tša kalafi ye e tšeneletšego.Go hlokomolega ga ditsela: Ditsela tša magaeng gantši di tlogelwa di se tša phekwa, e le ka baka la gore ditoropo di tšewa e le tšona tše di swanetšego tšwelopele ya pele. Toropofatšo e fetola tsela yeo batho ba phedišanago ka yona. Magaeng, go be go na le moya wa "Botho" le go hlokomelana ga baagi.[4] Ge batho ba tloga, ditlemo tša lapa di a fofora. Batšofadi ba feleletsa ba hlokomela ditlogolo ba le noši, mola batswadi ba le kgole.Se gape se tliša phetoho ya setšo. Bafsa ba ba tšwago ditoropong ba tla le mekgwa ye mpsha, diaparo tše mpsha, le dipolelo tše di fapanego (bjalo ka Tsotsitaal). Se se ka tliša thulano gare ga setšo sa segologolo sa magaeng le bophelo bja segompieno bwa ditoropo. Le ge go le bjalo, se gape se thuša go tliša tšibollo ya lefase le lefsa go batho ba magaeng, ba thoma go bona menyetla yeo ba bego ba sa e tsebe

= = Methop0 =